
COMPARTIMENTUL  SPAȚII CU ALTĂ DESTINAȚIE 

NR. SC2021-026033/17.09.2021
              RAPORT DE SPECIALITATE A PROIECTULUI DE HOTĂRÂRE

privind prelungirea pe o perioadă de  2 ani a contractului  de închiriere nr. 1398/16.09.2003,

incheiat cu ASOCIAȚIA SPEOLOGICĂ PRUSIK,  pentru spaţiul cu altă destinație SAD2, situat în Timişoara, str. Dacilor nr. 13

Având în vedere adresa înregistrată cu numărul CT2021-003499/13.08.2021, Asociația Speologică Prusik, prin care solicitată prelungirea contractului de închiriere nr. 1398/16.09.2003, având ca obiect spațiul  cu altă destinație SAD 2, situat în Timișoara, str. Dacilor,  nr.13. 

           Spațiul închiriat în baza contractul de închiriere nr. 1398/16.09.2003,  este în suprafață de 50,21 m.p, la un tarif de închiriere  de 0,8 Euro/mp/lună, fiind situat la parterul imobilului, cu intrare din curte, înscris în Cartea Funciară nr. 408715-C1-U2 Timișoara, nr. topo 5637, în proprietatea Primăriei Municipiului Timișoara, are destinația de sediul asociației.
Cererea de prelungire a contractului de închiriere nr. 1398/2003 este depusă în termenul legal stabilit și Asociatia Speologica Prusik are achitate la zi obligațiile bugetare.

 Spaţiul antemenționat este înregistrat în evidenţa patrimonială a Municipiului Timişoara cu numărul de inventar 1351 şi valoarea de inventar 81.084,00  lei.
Spaţiul a fost verificat prin următoarele adrese ale serviciilor de specialitate:

· Adresa CT2021-003499/30.08.2021 - a Compartimentului  Carte Funciară, Cadastru; 

· Adresa  CT2021-003499/30.08.2021 - a Compartimentului Administrare Fond Funciar; 

Adresa  CT2021-003499/01.09.2021 - a Serviciului Juridic;  

Solicitarea  de   prelungire   a   fost  analizată    în  ședința  Comisiei  de  Analiză  a  Spaţiilor  cu   Altă  

Destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 și modificată prin HCLMT nr. 45/ 16.02.2021, din data de 16.09.2021,  comisia a avizat favorabil această solicitare şi a hotărât  prelungirea pe o perioadă de 2  ani, a contractului de închiriere nr. 1398/16.09.2003, încheiat cu  Asociația Speologică Prusik, respectiv  de la data de 26.08.2021 până la data de 26.08.2023.

            Avizarea este condiționată de prezentarea și susținerea de către reprezentantul asociației a unui raport de activitate al acesteia, pe ultimii 2 ani, în ședința de plen a Consiliului local al Municipiului Timișoara. Asociația Speologică Prusik a fost notiifcată prin adresa înregistrată cu nr. CT2021-003499/17.09.2021, cu privire la hotărârea comisiei.
Tardivitatea analizei cererii de prelungire a contractului de închiriere,  în ședința Comisiei de Analiză a Spaţiilor cu Altă Destinaţie decât aceea de locuinţă, se datorează modificărilor organizatorice la nivelul aparatului de specialitate, precum și datorită suprapunerii cu perioada concediilor de odihnă, nefiind întrunit cvorumului necesar desfășurării comisiei.

În conformitate cu art. 129 alin.(1) și (2) lit. c)  din Ordonanţa de Urgenţă a Guvernului nr. 57/2019,  privind Codul administrativ;

            În temeiul  art. 139 alin. 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  

Având  în vedere prevederile legale și necesitatea continuării activității de către Asociația Speologică Prusik în spațiul antemenționat, apreciem că Proiectul de hotărâre privind prelungirea pe o perioadă de 2  ani  a contractului de închiriere  nr. 1398/2003 cu Asociația Speologică Prusik, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

Fata de cele precizate mai sus, apreciem ca proiectul de hotarire privind prelungirea contractului de inchiriere nr.1398/16.09.2003, incheiat cu ASOCIATIA SPEOLOGICA PRUSIK, pe o perioadă de 2 ani, indeplineste condițiile pentru a fi supus dezbaterii Consiliului Local al Municipiului Timișoara.

